The Speed Sisters

The Speed Sisters (euskaraz: Abiaduraren ahizpak) Zisjordaniako auto lasterketa profesionalen zirkuituan lehiatu den Palestinako auto lasterketa talde bat da, emakume hutsez osatua. Ekialde Hurbileko emakumeak baino ez zeuden lehen taldea izan zen.

 Historia 
Taldea 2009. urtean sortu zen lehen aldiz, Jerusalemgo Kontsulatu Britainiarraren babesarekin, eta horregatik daramatza taldeak Palestinako eta Britainia Handiko banderak.  2010. urtean, Karen McLuskiek, britainiar kontsulatuaren ordezkari eta Palestinako lurraldeetako emakumeen automobil-lasterketak babesteko britainiar ahaleginaren arduradunak, esan zuen uste zuela hurrengo urtea «Speed Sisters-en urtea izango zela. Botere gehihandiagoa  erakutsiko zutela eta emakume gehiago batuko zirela taldera». 

Emakumeak gizonezkoen aurkako lasterketa erregularretan lehiatu ziren, Abiadura Proba (Speed Test) barne, 2005. urtean hasi zen urteroko lasterketa.

Suna Aweidah kapitainak honelaxe deskribatu zuen lasterketa-taldea: «egia bihurtutako ametsa», nahiz eta aitortu zuen bere «familia ez zela pozik egon horrelako kiroletan parte hartzen hasteagatik». Mona Enok taldeko kideak «Palestinan lasterketa egin zuen lehen neska» izan zela uste zuen. Khaled Khadoura Palestinako Motor Kirolen Federazioko presidenteak esan zuen emakumeak lehiakide serioak zirela, eta “oso harro” zegoela “gure emakume gazteak gaur egun autoen lehiaketa gidatzeko interesa hartzen eta hobetzeko entrenatzen ikusteaz”. Taldekideetako bat Palestinako zirkuituko piloturik onenen artean geratu zen.

Taldeak estereotipoak apurtu zituen gizarte matxista batean, eta bide horretan aurrera egiten jarraitu zuen, Sahar Jawabrahri ongietorria emanez, hijaba zeraman lehen kideari. Segurtasun baldintzen jakitun, ibiltzen denean hijaba kasko batekin estaltzen du. Baina auzo guztietan ez da txalotu automobilismo lasterketetan lehiatu den emakumearen ideia. Mundu musulmanean automobilismo-lasterketen ospea handitzearekin batera, elizgizon batzuek friboloa eta ez-islamikoa izateagatik kondenatu zuten. Beste batzuek haraamtzat dute, hau da, lege islamikoaren arabera debekatua. Ramallah-ko dendari batek kazetari bati esan zion ez dela kirol egokia Palestinako gizartearentzat, eta berak, «ez ziokeela utziko emazteari, arrebari edo alabari lasterketak egiten».

Sei emakumek osatu zuten taldea. Taldeko liderra, Jerusalemgo Maysoon Jayousi, eta Ramallahko Mona Ali, Palestinako lehen lasterketarietako bat izan zena, txapelduna izan zen Marah Zahalkarekin batera. Nour Daoud, hau ere Jerusalemgoa, Betty Saadeh betlemdarra familia aberats batekoa zen taldekide bakarra, eta Sahar Jawabra, islamiar hijaba zeramana.

Mona Enab eta Suna Aweidah taldekideak izan ziren, azken hau kapitaina. Speed Sisters taldeko kide bat Palestinako zirkuituko hamar lasterkari onenen artean sailkatu zen.

2013. urtean, Anthony Bourdainek The Speed Sisters taldearekin ibilaldi bat egin zuen Parte Unknown seriean.

2015ean, Amber Faresek Speed Sisters (euskaraz: Abiaduraren ahizpak) film dokumentala zuzendu zuen, non lasterketa taldearen balentriak azaldu ziren.

 Sariak eta aintzatespenak 

 Taldeak garaikurrak irabazi ditu, baina ez du saririk jaso eskudirutan.
 2013. urtean Parts Unknown seriean agertu ziren.
 2015. urteean, emakume taldeari buruzko Speed Sisters dokumentala egin zen.
 Speed Sisters dokumentalak hainbat zinema-jaialditan jaso zuen saria.

 Erreferentziak 

 Kanpo estekak 

Kategoria:Palestinar emakumeak
Kategoria:Palestinako kirola
Kategoria:Automobilismo taldeak
Kategoria:Emakume gidariak